ming030890/wiki-yue-high-quality huggingface dataset:
福岡縣

福岡縣（粵拼：fuk1 gong1 jyun6*2；日文：福岡県(Fukuoka-ken)）係日本九州北部一個縣，首府係福岡市。
北面係對馬海峽同朝鮮海峽，南邊同佐賀縣、熊本縣、大分縣接壤。面積有4,987.66平方公里。總人口5,098,118人（2024年9月1號）。
佢係九州島上人口最多嘅縣，係日本三大都市圈以外，唯一一個人口密度超過1000人/km²嘅繁華縣。

史
福岡縣地方曾經分屬筑後國、筑前國、豐前國。
「福岡」呢個名嘅來由係筑前國嘅統治家族黑田氏嘅發祥地係備前國嘅福岡（位於今日岡山縣瀨戶內市），所以縣名就叫「福岡」。

地理
西南面係佐賀縣，東北面同山口縣隔住關門海峽，南接熊本縣。九州兩個產業集中嘅大都市福岡市同北九州市就喺齊福岡縣度。另外九州北部沿岸好多島仔都歸福岡縣管。

經濟
福岡縣嘅主要都市係日本主要產業中心之一，佔九州經濟約4成。主要嘅產業有汽車、半導體、鋼鐵。福岡縣係日本最大輪呔製造商石橋牌（Brigestone）、同埋日本重要家電業商Best 電器創業嘅地方。
川崎

川崎係日本神奈川縣首府，亦係全國人口第八多嘅城市，人口有成155萬。
埼玉市

埼玉係日本埼玉縣首府，亦係全國人口第十多嘅城市，人口有成135萬。
練馬區

練馬區係日本東京嘅其中一個區，喺東京都嘅西北部。人口757,072人（2024年數字），係成個東京第二多。
練馬區出咗名多漫畫家出身。好似《多啦A夢》同埋《忍者小靈精》都係喺練馬區作為故事背景。
金桔

金桔（粵拼：gam1 gat1/gwat1，廣州或香港、澳門地區讀gat1，佛山或清遠、韶關地區讀gwat1；學名：Citrus japonica），粵地之外叫金柑（粵拼：gam1 gam1），係東南亞出嘅一種水果，估計可能同柑同橙嘅雜交類果。佢成日喺盆栽或佈置庭園嗰度用，廣東地區啲人喺農曆新年嗰陣，成日鍾意種呢樖嘢，所以嗌咗「年桔」。
近年因為「金桔檸檬」飲品嘅流行令「金桔」名聲大噪，但「金桔檸檬」飲品用嘅所謂「金桔」其實係四季桔而唔係金桔。

形態
樹種：常綠灌木
樹葉：單身複葉，而且樹葉比較窄。
花：白色花單生，而且好香，大部分都係5嚿花瓣。
開花週期：每年有3~5次
果實形狀：細，大多數係橢圓形，有光澤，喺秋天差唔多冬天嗰陣就出嚟。而且果皮比較龤譅譅、甚至重好酸噉，唔啱用嚟食。
靜岡縣

靜岡縣（静岡県、しずおかけん）係日本位於本州中部嘅一個縣，縣廳位於靜岡市。目前靜岡縣嘅知事係鈴木康友。
佢係日本人口第十大縣。縣內有兩個政令指定都市濱松市同靜岡市。靜岡縣喺歷史上被分為伊豆、駿河同遠江三個令制國。

概況
靜岡縣大致位於日本本州嘅中間，面對太平洋。東西頭尾相距 155 公里；南北兩頭相距 118 公里。總面積 7779 平方公里。
靜岡縣東西方呈長方形，沿住遠州灘、駿河灣同相模灣伸廷開去，處於約 500 公里長嘅海岸線，北面重有 3000 米高嘅山岳圍住。北部山區幾條河聚成咗富士川、大井川同天龍川等大河，縱貫縣內。
靜岡縣四季分明。除咗北部山區之外，總括嚟講係海洋性氣候，就算係冬天時喺平原地區都好少會落雪。

交通
靜岡縣位於日本東西交通嘅交滙點，自古以嚟都係日本嘅主要交通要道。今時今日喺交通上嘅重要性有增無減，東海道新幹線、東名高速公路係日本交通嘅大動脈。
靜岡機場同第二東名高速公路起緊，今後靜岡縣嘅交通將會進一步得到發展。
赤洲

赤洲（Port Island），香港一洲，地屬大埔區。洲上有石好紅，所以叫赤洲。而家無人住喺上面。全洲屬船灣郊野公園（擴建部份），有郊野公園條例規限。同时，赤洲亦係联合国教科文组织世界地质公园香港东北沉积岩园区嘅一部分。赤洲守住赤門口同大鵬灣水域。西北同黃竹角嘴間成海門，叫大赤門。南又同塔門成海門，叫赤洲口 。
赤洲東北向北近岸，泥水坑氹。西面有灣名大灣，又寫大環。東北角叫羊頭角，海水浸饋成海蝕柱，南角就叫紅鷹嘴。

地質
地質有三分之二係沉積岩，呈紅色，其餘係凝灰岩，出自早白堊紀。沉積岩有礫岩、砂岩同粉砂岩，都係赤紅。中生代時火山活躍。火山停爆後，香港氣候乾燥炎熱，火山受風化倒冧，岩石中鐵質，氧化成紅色。
維基同享有多媒體嘅嘢：Port Island, Hong Kong
澳洲總督

澳洲總督（英文：Governor-General of Australia）係英王喺澳洲嘅全權代表。澳洲總督雖然名義上係澳洲國家元首嘅代表，法理上有好大權力，但實際上都係要聽澳洲總理嘅建議行事，而呢個職位嘅任命亦係由澳洲總理向英王提出建議人選。
10月21號

10月21號係公曆年嘅第294日（閏年第295日），離年尾重有71日。
<< - 10月 - >>



大件事
1854年：英國護士南丁格爾同佢訓練出來嘅38名女護士去克里米亞戰爭戰場嘅野戰醫院做嘢。
1879年：美國科學家愛迪生改良發明電燈膽。
1895年：日本軍隊佔領臺南，臺灣民主國亡。
1967年：全球各地舉行反對越戰示威，其中以美國華盛頓特區國防部五角大樓前示威人數最多。
1969年：1969年索馬里政變（阿拉伯文：انقلاب الصومال 1969）。
1972年：英國雅麗珊郡主訪問香港，並為紅磡海底隧道紀念牌匾揭幕。
1982年：愛爾蘭共和軍嘅新芬黨喺北愛爾蘭議會選舉中大勝，副主席傑利亞當斯贏咗西貝爾法斯特選區（蓋爾文：Béal Feirste Thiar (toghlach)）嘅議席。
1986年：英女王伊利沙伯二世第二次訪問香港。
1989年：美國加利福尼亞州三藩市發生黎克特制6.9級地震後第四日，救援人員搵到生還者。
1994年：南韓漢城聖水大橋（韓文：성수대교）懷疑因爲金屬疲勞倒冧，六架車跌落漢江，32死17重傷。
2010年[未記出處或冇根據]：緬甸啟用《緬甸聯邦共和國憲法》，確定新國旗同新國徽，國歌唔變，國號就由「緬甸聯邦」改為「緬甸聯邦共和國」。
2018年：臺灣宜蘭火車出軌，18死。
2019年：泰王哇集拉隆功發放長達2頁嘅王家法令，褫奪7月受封爲王妃、34歲嘅詩妮娜（泰文：สินีนาฏ วงศ์วชิราภักดิ์）嘅王妃頭銜同所有軍銜。
2019年：2019年加拿大聯邦大選，執政自由黨議席大減20席。華裔參選同當選人數都打破紀錄。
2020年：香港國泰航空喺2019新型冠狀病毒疫情嚴重打擊下宣佈重組，旗下35年歷史嘅國泰港龍航空即日起停運，並會喺幾星期內裁減5,300名香港員工同600名非駐香港員工。
2024年：梁強當選越南社會主義共和國主席。
打鼓嶺巴士總站

打鼓嶺巴士總站係位於香港北區打鼓嶺原本嘅巴士總站，位於坪輋路近打鼓嶺警署對出嘅燈柱N4282，1961年啟用。2016年1月之前屬於邊境禁區。
家下有1條巴士線途經呢度。
沙頭角巴士總站

沙頭角巴士總站（英文：Sha Tau Kok Bus Terminus）係位於香港北區沙頭角邊境禁區嘅巴士總站，位於順隆街沙頭角消防局對出，1963年5月12號啟用。
2017年5月之前，呢個係香港境內最北嘅巴士總站，之後呢個紀錄俾打鼓嶺（松園下）巴士總站打破咗。家下有5條巴士線同埋1條小巴線以呢度做總站。
中華聯合黨

中華聯合黨係一個台灣激進親中共派政黨，而家由徐照雄擔任主席。
邱建豪

邱建豪（1995年10月3號—），係臺灣男歌手、填詞人、作曲人。佢係臺灣樂團理想混蛋主唱。
秦四風

秦四風，係中國音樂製作人、作曲家、演奏家。佢攞過第28屆金曲獎最佳專輯獎、最佳作曲人獎、最佳演奏錄音專輯獎三個獎。
柑桔屬

柑桔（粵拼：gam1 gat1；學名：Citrus）係芸香科下面嘅一個屬。
植株嘅規律係有唔少生果，除金桔外大多數都可以生食。
沙灘排球

沙灘排球（beach volleyball），係一項團體球類運動，每隊兩人上陣，係响沙灘上面玩嘅排球比賽，1996年開始做咗奧運項目。
排球

排球運動，起源自美國，由美國麻省霍利奧克基督教青年會幹事威廉．摩根喺1895年2月9號發明。
最初，人係企喺網球場球網嘅兩側，將籃球膽托嚟托去，參賽人數同擊球次數都無限。比賽裏面網高1.98米，呢個就係排球嘅雛形。
1896年，喺美國春田體育專科學校舉行咗第一場公開比賽。初期，排球被叫做Mintonette（即係小網子咁解）。1896年，霍爾斯泰德教授根據比賽特點，建議改叫做Volleyball（即空中擊球咁解），變成咗今年國際通用嘅英文名，中文名就叫排球。當時用嘅正式比賽用波圓周25-27英寸（約63.5-68.8厘米），重量係9-12安士（大約255-346克）。而家國際比賽用嘅波，無論材料同製作方法都有好大改變，但波嘅規格重係同以前差唔多。
由1964東京奧運開始，六人制室內排球開始加入奧運項目大家庭，一直到而家。
維基同享有多媒體嘅嘢：
Volleyball（類）
琉球音階

琉球音階時今一般指嘅係一種五聲音階，由五隻音組成：do、mi、fa、so、ti、do，而唔包括 re、la，用喺成隻沖繩縣以及鹿兒島縣奄美群島嘅沖永良島同與論島。近年都得到日本本土啲流行音樂採用。
之不過，沖繩傳統上用嘅音階其實唔止一隻。最廣泛使用嘅音階係隻五隻音加 re 組成嘅[未記出處或冇根據]，即 do-re-mi-fa-so-ti-do 音階，山内盛彬喊佢做嬰陰旋法，都常用喺現代、當代沖繩音樂，譬如「ハイサイおじさん」。因此，所謂嘅琉球音階隻詞嘸一定反映得到真實情況畀沖繩啲音階。
四季桔

四季桔（粵拼：sei3 gwai3 gat1/gwat1，廣州或香港、澳門地區讀gat1，佛山或清遠、韶關地區讀gwat1；學名：Citrus × microcarpa），粵地之外叫四季橘（粵拼：sei3 gwai3 gwat1），係東南亞出嘅一種水果，估計可能金桔同柑嘅雜交類果。
近年因為「金桔檸檬」飲品嘅流行令「金桔」名聲大噪，但「金桔檸檬」飲品用嘅所謂「金桔」其實係四季桔而唔係金桔。
音階

Audio playback is not supported in your browser. You can download the audio file.西樂嘅旋律小調，上行形同下行形唔同樣，夾埋其實有九個音，但係仍然都係算係七聲音階。
音階（粵拼：jam1 gaai1；英文：scale），喺現時嘅音樂理論，係指一系列特定音程嘅特定排列方法。呢種特定排列通常夾埋啱啱係一個八度，之後就重覆；喺傳統西方音樂，音階可以粗略分做大調音階同小調音階兩大類，都係由七個音程組成，另外亦有所謂半音音階，由十二個半音組成。
由任何一個音開始，按住音階入面嘅特定音程順序行，就會得出一系列嘅其他音，計埋第一個音，呢一系列嘅音亦係叫音階。數一個音階有幾多個音，會計埋第一個，但係通常唔計最後重覆咗嗰個，例如，由 C 音開始，按住大調嘅特定音程，順序得出 D、E、F、G、A、B、C，但係得出嚟嘅 C 大調算係有七個音，唔係八個。
音階可以上去同落返嚟唔同樣，上去個樣叫上行形，落返嚟個樣叫下行形。例如，日本嘅陰旋法上行形有五個音，下行形有唔同嘅五個音，夾埋其實有六個唔同嘅音，但係佢都係叫五聲音階。
音階嘅概念對於玩音樂嘅人嚟講相當有用，例如啲樂曲和弦進行起上嚟往往都會係（最少大致）喺同一段音階裏面行進嘅，如果彈緊鋼琴嗰個人知道跟住落嚟嗰段係 C 大調，佢可以臨要彈嗰段嘢之前事先將自己隻手移去 C 大調嗰啲 key 嘅位嗰度，等自己能夠更快噉對跟住要彈嘅音符做適當嘅反應。
山盟海誓

山盟海誓 (1961年電影)，香港1961年一齣粵語長片，陳文導演，謝賢、嘉玲主演。
山盟海誓 (1993年專輯)，臺灣歌手黃舒駿1993年嘅一張專輯，由福茂唱片音樂股份有限公司發行。
劉曉波

劉曉波（粵拼：lau4 hiu2 bo1；簡化字：刘晓波；1955年12月28號—2017年7月13號）係中國作家、異見人士、前北京師範大學中文系講師，喺吉林長春出世。有份簽《零八憲章》。2008年12月因為簽咗《08憲章》而俾政府話佢「危害國家安全罪」而被軟禁，2009年6月24號俾人拉咗，2009年12月25號判監11年。
2010年諾貝爾和平獎頒咗畀佢，係繼1935年和平獎得主納粹德國記者奧西茨基後，第二位在囚嘅人攞和平獎。但中國政府唔放佢，啲領獎代表又俾中國政府禁止出境，結果2010年12月10號嘅諾貝爾和平獎頒獎禮冇人領獎，主辦當局留咗張空凳代表佢。
佢認為中國「需要三百年殖民地」先可以實現真正嘅歷史變革。
劉曉波喺軟禁期間因為患肝癌而保外就醫，但經過咗好多專業同權威啲醫生搶救，病情重係持續惡化。直到2017年7月13號，瀋陽市司法局正式宣佈劉曉波因肝癌令好多臟器功能衰竭，最後證實不治，終年61歲。劉曉波既做咗全球頭一位在囚期間死咗而領唔到獎嘅諾貝爾和平獎得主，又做咗諾貝爾獎歷史上唯一從獲獎到辭世始終未能獲得任何人身自由嘅諾貝爾獎得主。

各界反應
喺香港，劉曉波在世期間曾經爆發過要求釋放劉曉波嘅示威行動。
2010年12月10號諾貝爾獎嘅頒獎典禮入面，由於受到中華人民共和國政府嘅直接干擾或部分國家擔心會影响中華人民共和國同佢哋之間嘅外交關係，所以喺65個出席國家當中，凈得 阿富汗、 阿爾及利亞、 阿根廷、 中華人民共和國、 古巴、 埃及、 伊朗、 伊拉克、 哈薩克、 摩洛哥、 巴基斯坦、 俄羅斯、 沙地阿拉伯 、 斯里蘭卡、 蘇丹、 突尼西亞、 委內瑞拉，及 越南冇出席過頒獎典禮。典禮結束後，聯合國同好多個西方國家或地區嘅政府猛咁支持劉曉波攞咗諾貝爾獎，重有好多人權組織要求中共馬上釋放劉曉波同相關異見人士。但成個中國大陸、東南亞（尤其喺越南同星加坡）、成個非洲同伊朗、沙地阿拉伯、伊拉克、印度、俄羅斯同巴西、北韓、古巴、哈薩克斯坦、突尼西亞、委內瑞拉、埃及、巴基斯坦同摩洛哥嘅媒體唔單止冇講到呢單嘢，甚至啋都唔啋佢。而東盟秘書長除咗唔睇清楚劉曉波係乜水之外，甚至唔出席和平獎頒獎禮做抗議。
喺中國大陸，中央政府話劉曉波攞咗諾貝爾和平獎係擺明玩嘢。之後中國政府收緊咗同劉曉波有關嘅內容，甚至隔開咗同「劉曉波」有關嘅網絡內容，甚至拉咗慶祝劉曉波攞咗獎啲人收監都有。
喺劉曉波死咗嗰日，瀋陽市司法局官網出現網絡癱瘓而冇辦法訪問嘅情況。連東南亞嘅越南、老撾、柬埔寨啲媒體、甚至連緬甸諾貝爾和平獎得主昂山素姬都冇講到劉曉波死咗嘅事。
小夫妻

小夫妻 (1947年電影)，香港1947年一齣粵語長片，左几、望雲導演，馮峰、鄭孟霞、劉淑英主演。
小夫妻 (1954年電影)，香港1954年一齣國語片，王引導演，歐陽莎菲、趙雷主演。
小夫妻 (1964年電影)，香港1964年一齣粵語長片，李應源導演，丁瑩、張英才主演。
小夫妻 (1979年電視劇)，香港1979年一齣粵語電視劇，甘國亮監製，王晶編劇，黃杏秀、羅志強主演。
小夫妻 (2024年網劇)，大陸2024年一齣國語網劇，呂贏導演，殷桃、郭京飛主演。
黑色月光

《黑色月光》（英文：Darkside of the Moon）係香港無綫電視同中國優酷聯合拍攝製作嘅時裝電視劇，由楊茜堯、王浩信、林夏薇、馬志威、黃翠如、楊卓娜主演，總監製鍾澍佳、謝穎。故仔用復仇做主題。
雖然呢套劇畀無綫電視列做其中一套「57週年台慶劇」，但翡翠台首播前大半個月就已經喺優酷嘅網站搶先上架。
廖家傑

廖家傑係香港親中派嘅醫學界人士，祖籍廣西，1987年喺香港大學醫學院畢業，專長肝病學，曾經係港大醫學院腸胃及肝臟科教授，已故歌星羅文嘅主診醫生。佢而家係天下仁心醫療集團主席，亦係京東健康嘅獨立非執行董事。

事件
佢曾於2002年獲香港十大傑出青年。
佢係黎青龍徒弟，但之後關係決裂，2009年曾經入稟法院控告黎青龍、黎嘉能同埋吳馬太誹謗，指控佢哋多年來透過打小報告阻止佢嘅晉升，甚至話佢嘅診斷同內窺鏡手術有嚴重失誤。
佢嘅徒弟許志堅曾係港大微生物學系助理教授，但被揭發論文造假。

政治立場
佢係親中派支持者，曾經公開批評本土派太過高傲。
平均律

平均律（英文：equal temperament）係調律一種，指將一個八度分做若干等分。平均律可以話係一種妥協，好處係是但一編樂章，用同一件樂器，可以用是但一個音階彈，聽落都一樣同大致正常，唔好處係技術上可能會走音，因為例如喺西方嘅傳統音階裏面，每個音嘅音高其實並唔係平均分佈。
最常見嘅平均律係十二平均律，另外亦有十九平均律、廿四平均律等等；電子音樂用嘅音分單位亦可以視為係1200平均律。

十二平均律
十二平均律（英文：twelve-tone equal temperament，簡稱 12-TET、12EDO、12-ED2）係平均律一種，將一個八度平均分做 12 等分，對應西方傳統嘅 12 個半音。一個八度嘅頻率比例係 ，所以  個半音嘅音程嘅頻率比例係 。電子樂器同音樂軟件通常係用十二平均律，現代嘅其他西方樂器亦通常係用十二平均律。
調號

樂譜嘅左上角會用升號同降號嚟標明段音樂嘅音階，例如「一個降號」通常表示係 F 大調或者 D 小調。
喺音樂上，調號（英文：key signature）係喺五線譜左上角有一柞升號同降號標明段音樂屬邊款音階。
不過，因為關係調同調式嘅存在，單靠調號其實唔會足以知道確實係邊個音階，只係會知道邊幾個音要升或者降。例如，調號有一個降號，知道嘅其實只係 B 音要降；咁寫通常係假定係 F 大調，但係亦有可能係 D 小調，甚至可能係例如 G 多里安調式等等嘅其他嘢。
海南市

海南係日本和歌山縣一市，人口有5萬。
維基同享有多媒體嘅嘢：Kainan,_Wakayama
維基遊埠有呢篇旅遊嘅資源：海南市（英文）
喺開放街圖（Open Street Map）嘅海南市地圖。
海南市係日本楔位文，重未完成，麻煩你幫手補充內容。
馬拉糕

馬拉糕（又寫做馬孻糕）係出名嘅廣東嘢食，係茶樓常見嘅點心之一，特色之一係氣孔有三層，頂層係直嘅，而低層係橫嘅，算係蛋糕嘅一種。正宗馬拉糕由麵粉、雞蛋、豬油、牛油溝埋發酵三日，最後放喺蒸籠蒸製而成。茶樓賣嘅馬拉糕通常整成一大型圓狀，切開成細塊賣。 馬拉糕呈金黃色，新鮮食嗰時好鬆軟，帶有輕微嘅香味。如果發酵足夠，馬拉糕嘅顏色會變成深啡色。
亦有簡易馬拉糕整法用紅糖而且無需發酵，但鬆軟程度會較低。
蒸籠度嘅馬拉糕
有啲鍾意食馬拉糕嘅人會專揀原來係喺圓狀糕點周圍嘅部份來食，因為旁邊嘅馬拉糕水蒸氣較少，口感特別好。
維基同享有多媒體嘅嘢：Chinese steamed sponge cake
四分之一音升號

四分之一音升號嘅常見寫法。
四分之一音升號[暫譯]（英文：¼-tone sharp，又叫 semi-sharp、quarter sharp、half sharp），喺音樂，係一個用嚟將一個音符升高四分之一音 嘅符號，有唔同寫法，其中一種係一棟喺上半加短劃，另一種係升號打橫斬半，喺2020年代係後者最常見。
統一碼技術上有收錄四分之一升號（統一碼：U+1D132），但係被指佢收錄嘅符號唔係正常寫法。
四分之三音升號

四分之三音升號嘅常見寫法。
四分之三音升號[暫譯]（英文：¾-tone sharp，又叫 sesqui-sharp、sharp-and-a-half），喺音樂，係一個用嚟將一個音符升高四分之三音（三個四分之一音） 嘅符號，有唔同寫法，常見嘅係升號兩楝之間加多一棟喺。
音樂術語一覽

以下一覽式噉列出音樂同樂理上主要嗰啲術語。音樂術語當中有好多都係由意大利文嗰度借過嚟嘅，噉係因為廿一世紀初嘅樂理主要係喺文藝復興至巴洛克時期期間成形嘅，而當時最出名最有成就嘅作曲家多數都係意大利人，佢哋一路發展音樂一路用意大利文同啲概念改名，歐洲嘅其他語言群體（包括用開英文嘅英格蘭人）借咗呢啲字詞去用，就令到用意大利文命名嘅音樂概念廣傳。
例如意大利文
Piano（意大利文讀音：[/ˈpja.no/]；近似粵拼：pi1 jan1 nou4）
一字，本來係指平坦、柔和等嘅意思，後來呢隻字詞畀好多語言攞咗去指鋼琴​——​包括英文、法文、葡文同日文（片假名轉寫作ピアノ）都係噉做嘅。
順帶一提，呢啲源自西洋嘅音樂詞彙，有時喺其他西洋演藝當中都會用到，例子有芭蕾舞同歌劇等。

音高
内文：音高
一段聲嘅音高（pitch）簡化噉講就係指緊嗰段聲聽落有幾「高音」，精確啲講，音高其實反映咗一段聲嘅基音頻率。喺五線譜當中，一個音符嘅高度表示佢嘅音高。音符喺五線譜上嘅位置愈高，就表示佢愈高音。
呢段錄音係用鋼琴將 C 大調啲音符由低至高彈出嚟，彈到最高再由高至低彈多次；圖中嗰兩個 C 之間相距咗一個八度咁多嘅音程。
C 同 D 之間嘅音程，就係一個大二度。C 同 D 之間嘅音程示例C 同 F 之間嘅音程，係純四度嘅一個例子。C 同 F 之間嘅音程示例
Interval音程：講緊兩吓聲喺音高上爭幾遠。
Semitone半音：傳統西洋樂理上最細嘅音程，係五線譜上面兩個相鄰音符之間嘅距離，例如 C 音同 C# 之間嘅音程，就係差咗一個半音咁多（小二度）。
Minor second小二度：音程一種，指兩個音爭咗一個半音咁多。
Major second大二度：音程一種，指兩個音爭咗兩個半音咁多。
Minor third小三度：指兩個音爭咗三個半音咁多。
Major third大三度：指兩個音爭咗四個半音（兩個大二度）咁多。
Perfect fourth純四度：指兩個音爭咗五個半音咁多，例如由一個 C 音去到下一個 F 音之間嗰段音程，就係一個純四度。

節奏
内文：節奏
睇埋：週期性
一段音樂嘅節奏（rhythm）係指啲聲喺時間當中嘅擺位規律，會令到一段音樂有週期性「時強時弱」噉嘅變化。想像將一段音樂斬做若干截，每截响時間上一樣咁長（有週期性），每截算係一個節拍，而每截節拍都會包含若干吓拍子（beat，似粵拼：bit1），每截節拍包含嘅拍子數量一樣。打拍子嘅人可以用腳板踏地，腳板每吓掂地對應一吓拍子，又或者索性用口數住啲拍子，1 2 3 4，1 2 3 4... 噉數。

速度
内文：音樂速度
極廣板（Larghissimo)
莊板（Grave）（40 bpm）
廣板（Largo）（40-60 bpm）
小廣板 （Larghetto）（60-66 bpm）
慢板（Adagio）（66-76 bpm）
稍慢板（Adagietto）
行板（Andante）（76-108 bpm）
小行板（Andantino）
中板（Moderato）（108-120 bpm）
稍快板（Allegretto）
快板（Allegro）（120-168 bpm）
急板（Presto）（168-200 bpm）
最急板（Prestissimo / Vivacissimo）（200-208 bpm）
返到原速（A Tempo）(in tempo)
自由節奏（Rubato/Ad libitum)
漸慢（Ritardando / rit./rall)
突慢（Ritenuto / riten）
漸快（accelerado/accel）
｢板｣ 其實本來係中樂術語，即係板眼嘅 ｢板｣，指控制速度嘅強拍，借咗嚟喺西樂都用。
釣魚

釣魚，又叫垂釣，係種捉魚方法，亦係種休閒運動。
釣魚用到魚竿，魚竿連住一條魚絲，魚絲盡頭有魚勾，魚勾勾住魚餌。將魚餌放落水，等魚食魚餌勾住個嘴，即刻收魚竿。
列加斯

列加斯（英文：FK RFS）係拉脫維亞里加一間職業足球球會，依家踢緊拉脫維亞超級足球聯賽。
巴勒斯坦國

巴勒斯坦國 (粵拼： Baa1 Lak6 Si1 Taan3 阿拉伯文：دولة فلسطين‎，羅馬拼音：Dawlat Filasṭīn) 係一個位於西亞黎凡特南部嘅政體，官方上係由巴勒斯坦解放組織管治。巴勒斯坦國喺1988年11月15號曾經宣佈獨立，而佢嘅宣稱國土包括西岸地區、加沙走廊、同埋東耶路撒冷做首都。呢啲地方自從1967年六日戰爭以嚟，有至少部分都係由以色列佔領。

歷史
喺二次大戰之後，聯合國大會通過咗181號決議，正式分割巴勒斯坦地區做阿拉伯國同猶太國，而耶路撒冷就會成爲城邦。喺決議通過之後冇耐，就爆發咗第一次中東戰爭，所以決議嘅計劃並冇實行到。喺1948年5月14號，以色列宣佈獨立之後，附近嘅阿拉伯國家就開始入侵以色列。喺戰後，埃及喺加沙走廊成立咗全巴勒斯坦保護國（英文：All-Palestine Protectorate），而約旦就吞并咗西岸地區，包括東耶路撒冷。
到1967年嘅六日戰爭期間，以色列控制咗西岸地區、加沙走廊、戈蘭高地、同埋西奈半島，完全咁佔領咗巴勒斯坦國嘅宣稱國土，亦控制咗埃及同敘利亞嘅部分國土。
喺1988年11月15號，阿拉法特喺阿爾及爾發佈咗《巴勒斯坦獨立宣言》，宣佈成立巴勒斯坦國。喺1993年，以色列同巴勒斯坦解放組織簽咗《奧斯陸協議》，建立咗巴勒斯坦自治政府嚟管治巴勒斯坦國嘅部分地區。
喺2005年，以色列完全撤出加沙走廊，包括拆哂啲聚居地。到2006年巴勒斯坦立法議會選舉（英文：2006 Palestinian legislative election）之後，哈馬斯成功喺加沙走廊贏咗大多數。喺加沙之戰之後，實際咁控制加沙走廊。
自從以色列-哈馬斯戰爭喺2023年10月爆發以嚟，以巴衝突都惡化咗。喺2024年2月26號，成個巴勒斯坦自治政府大規模咁辭職，包括政府嘅總理。

爭議領土
根據《奧斯陸協議》，西岸地區分咗做唔同嘅區份：A同B區包含咗165個飛地，而C區就有超過200個以色列聚居地。喺加沙走廊，自從以色列撤出以嚟，雖然係由巴勒斯坦自治政府（最先係法塔赫，之後係哈馬斯）管治，但係一直都俾埃及同以色列封鎖，所以大部分人道組織，包括聯合國同紅十字會，都認爲加沙仍然係受佔領。除此之外，巴勒斯坦國亦宣稱東耶路撒冷做佢嘅首都，但係國際社會一般嘅觀點都係：呢個問題要先經過以巴兩邊嘅談判，先至能夠得出結論。

外界關係
巴勒斯坦國喺唔同嘅國際組織都有參與，包括阿拉伯聯盟、伊斯蘭會議組織、國際奧委會、UNESCO、同埋國際刑事法院等等。巴勒斯坦喺2011年爭取成爲聯合國成員失敗，但係喺2012年成爲咗觀察成員，係第一次有全部國家承認巴勒斯坦國嘅至少部分主權。
摩里倫斯

摩里倫斯（英文：Moreirense F.C.），係葡萄牙基馬拉斯嘅一間職業足球球會，依家踢緊葡萄牙超級足球聯賽。
魯賓卡山

魯賓卡山（英文：FC Rubin Kazan），係俄羅斯喀山嘅一間職業足球球會，依家踢緊俄羅斯超級足球聯賽。
胡適

胡適 （Hu Shih；1891年12月17號—1962年2月24號），原名嗣穈，譜名洪騂，字希疆，字適之，筆名天風、藏暉等，係中國文學家、教育家、政治人、公共知識分子。其中，呢個名同字，係取自當時盛行嘅達爾文學說「物競天擇適者生存」典故。佢係安徽績溪上莊村人（響江蘇省川沙縣出世，即依家嘅上海浦東新區）。
佢一生有36個榮譽博士學位，係全世界有最多榮譽博士學位嘅人。

早年
胡適響1891年響江蘇省川沙縣出世，係安徽績溪上莊村人，老豆叫胡傳，係一名生意人兼官員，屋企經營荼業生意。老豆胡傳一生人娶咗三個老婆，而胡適個阿媽係胡傳最細嘅老婆馮順弟。
1904年，胡適響阿媽馮順弟安排底下同遠房親戚江冬秀訂婚。江冬秀出生於書香門第，識得嗰幾隻字，生得又算醒目，所以屋企人先至揀佢做胡適嘅未來老婆。胡適雖然唔係好鍾意江冬秀，但最後都接受咗呢門婚事。呢一點響佢後嚟寫嘅日記都有寫出嚟：「如果我當時毀約唔娶佢，令到呢個人終身受苦，我又點忍心呢」。訂婚之後，胡適隨即同三哥胡嗣秠去上海，入讀梅溪學堂。

晚年
1962年2月24號，胡適因心臟病發作，與世長辭。
關楚耀

關楚耀（英文：Kelvin Kwan，1983年3月24號—）係香港男歌手，邵氏兄弟藝人同無綫電視前藝員，喺加拿大出世，鄉下喺廣西桂林，係譚詠麟嘅契仔；張敬軒係佢契哥。

醜聞
内文：關楚耀衛詩藏毒案
關楚耀做過香港禁毒之星，叫人唔好食毒品。不過喺2009年2月24號凌晨1點，關楚耀同衛詩喺東京涉谷區涉嫌帶毒（關楚耀藏有大麻），俾日本警察以《大麻管制法》拉咗。佢喺一個月後至獲釋返香港。

演出
呢個表唔完整，歡迎加料。
香島中學

香島中學（英文：Heung To Middle School）係香港一間直資中學，1946年由親中共嘅左派人士創校，1991年轉做直資。校址喺九龍又一村桃源街33號。
我談的那場戀愛

《我談的那場戀愛》（英文：Love Lies），係2024年上畫嘅港產片，由吳君如、張天賦、鄧麗欣主演，何妙祺執導。套戲用網上情緣騙案做題材。呢套戲亦係第六屆首部劇情電影計劃專業組作品。
香港國際機場古窯公園

香港國際機場古窯公園入面嘅古窯仿製品同埋簡介展板。
香港國際機場古窯公園（英文：Ancient Kiln Park of Hong Kong International Airport）係香港一座用古窯嚟做主題嘅主題公園，由2006年3月18號開始向公眾開放，喺新界嘅赤鱲角。個公園喺東岸路嘅最南面，而佢嘅北面係國泰城、南面係機場緩跑徑同觀景山，隔籬就黐住香港國際機場古物園，亦係由機場管理局負責做管理。

歷史
古窯公園原本係赤鱲角島西南面蝦螺灣嘅遺址。到香港國際機場喺1991年喺赤鱲角度開始起嗰陣，有超過10個鑄爐都係喺呢度出土。根據碳14嘅年代檢定分析，呢批鑄爐應該係元代嘅遺跡，係香港第一次發現到有元代遺跡。雖然最後發現鑄爐入面礦渣嘅主要成份都係是鐵，但係唔足夠嚟鑒定究竟呢噠地方係咪同鑄鐵工業有關。
為咗保存個島上面嘅文物，機場管理局自1996年開始資助喺呢個公園以北嘅沙洲及龍鼓洲海岸公園。而到咗2006年，機管局喺機場東南面嘅岸邊，設立咗古窯公園，一直到依家。

設施
古窯公園入面擺咗一個蝦螺灣鑄爐嘅仿製品，同埋幾幅簡介展板。

開放時間
每日開放時間：09:00-17:30。

交通
所有下面列出嚟嘅交通都一定要喺國泰城站度落車，或者係轉駁其他交通工具去國泰城站落車，跟住再行去古窯公園。如過喺機場站度落車，就冇辦法直接行去古窯公園。
岡田彰布

岡田彰布（Okada Akinobu，1957年11月25號—）係日本棒球員，司職内野手，效力緊日本職棒阪神虎。大阪府大阪市中央區出世。
安東貞美

安東貞美（1853年9月21號—1932年8月29號）係大日本帝國政治人，第6任臺灣總督，1915年到1918年任職。
純五度

純五度（英文：perfect fifth）係音程一種，本來係指頻率比例係 2 : 3，但係目前除非係用純律唔會咁計。佢係大調或者小調音階第一個音同第五個音之間嘅音程，喺十二平均律下相當於 7 個半音；最遲喺文藝復興嗰陣已經算係協和音。
喺傳統嘅作曲同編曲，兩個聲部出現平行五度（即係兩個聲部連續有兩個音係純五度音程）係大忌，理由係因為泛音列嘅關係，平行五度會好明顯，破壞咗聲部各自獨立嘅感覺。
純四度

純四度（英文：perfect fourth）係音程一種，本來係指頻率比例係 3 : 4，但係目前除非係用純律唔會咁計。佢係大調或者小調音階第一個音同第四個音之間嘅音程，喺十二平均律下相當於 5 個半音。呢個音程喺中世紀嗰陣算係協和音，但係到咗文藝復興嗰陣算不協和音。
會景閣

會景閣（Convention Plaza Apartments）係香港一座可供買賣轉讓嘅單幢式服務式住宅。位於香港島灣仔北香港會議展覽中心西南旁，屬於會展中心舊翼四部份之一，由新世界發展有限公司及香港貿易發展局合作發展，1989年11月落成入伙。

景觀
雖然地處灣仔北部沿海地段，毗鄰維多利亞港，但系由於其北面有香港君悅酒店和香港萬麗海景酒店所阻擋，故大部份單位都睇唔到海景，實際上只有向西和東北嘅單位才有可能觀睇維港景觀。
市政局大樓展覽中心

市政局大樓展覽中心係香港一間執咗嘅博物館，喺香港中環愛丁堡廣場3號地下，1997年12月到1999年12月31號期間免費開放畀公眾參觀，介紹市政局嘅發展歷程。但係2000年1月1號起，市政局解散後，展覽中心改建為食物環境衞生署寫字樓。之後被更改興建為香港規劃及基建展覽館臨時館址，再重建成永久館址，改名叫「展城館」。
小熊國

小熊國（Teddy Bear Kingdom，2002年8月9日—2005年3月）喺香港九龍尖沙咀新世界中心名店城地下商場，係香港首個以泰迪熊（Teddy Bear）為主角嘅香港室內游樂場。小熊國喺2002年8月9日開幕，2005年3月執咗，總面積約6,500平方公呎，現已結業。

結業
小熊國喺2005年3月結業，原址曾改建為崇光百貨尖沙咀分店。崇光百貨喺2014年2月12日撤出，新世界發展隨即拆卸原嚟名店城嘅范圍，與旁邊嘅新世界中心一同重建為維港文化匯。
扭扭擰擰扭扭擰

《扭扭擰擰扭扭擰》係香港商業電台叱咤903嘅節目，主持係薛晉寧。

播放時間
家吓嘅《扭扭擰擰扭扭擰》屬於代班節目，所以係無固定播放時間。根據商台官方網頁，節目播出時間如下：
徐春鶯

徐春鶯，台灣民眾黨政治人物，中國出生，台灣新住民發展協會名譽理事長。
喺第11屆中華民國立法委員選舉前夕，徐春鶯傳被列入民眾黨不分區名單，之後佢一再被爆參與統戰活動。面對親中指控，佢回應話自己無大陸戶籍，20年前喺台灣定居以後就放棄咗，但佢最終放棄被列為列為民眾黨不分區候選人嘅機會。
約翰亞當斯

約翰亞當斯（英文：John Adams，1735年10月30號—1826年7月4號），係第二任美國總統，由1797年做到1801年，之前亦係第一任副總統，由1789年做到1797年。佢亦有份簽《美國獨立宣言》。
佢個仔約翰昆西亞當斯後尾亦做到美國總統。
LUNA Online

《LUNA Online》（韓文：루나온라인）係南韓嘅免費大型多人網上角色扮演遊戲，係EYA Interactive第二套開發嘅遊戲。遊戲開發咗3年，2007年喺南韓推出，但係2008年遊戲喺台灣推出之後遊戲先開始受歡迎。
LUNA Online嘅故事背景係有人類、精靈、魔族等嘅奇幻世界，人類、精靈等生物居住喺漂浮喺空中嘅「藍色大地」，而魔族就住喺地上。遊戲特色係Q版（中文：Q版）嘅角色造型。
LUNA Online採用反作弊軟件nProtect GameGuard（中文：nProtect GameGuard）嚟查緝、隔離同埋監視外掛。

台灣
台灣伺服器由茂為科技（中文：茂為科技）（而家叫茂為歐買尬）代理，2008年10月30號開始公測，2010年8月25號升級做《LUNA 2 Online》，最初嘅LUNA一代就唔再運作。2018年《LUNA 2 Online》停運嘅一年後，代理以《LUNA 2 Online Evolution》嘅名重新營運。

香港
LUNA Online喺香港由天宇科技（GameCyper）代理，取名做《夢之路娜 Online》，2009年6月11號開始封測（英文：closed beta），2011年11月25號結束營運。

北美
LUNA Online嘅北美版本喺2008年7月21號宣佈由gPotato（英文：gPotato）代理，並喺2009年4月17號開始封測，5月14號開始公測（英文：open beta）。2011年1月20號推出咗叫《LUNA Plus》嘅擴充內容，包括幾個新嘅地圖、系統同造型。
2012年3月27號，gPotato閂咗LUNA Online嘅北美伺服器。
2016年3月14號，SubaGames喺Kickstarter（中文：Kickstarter）發起眾籌重啟伺服器，最終成功籌到16,987加紙。2016年4月1號，佢哋喺Steam重新發行，取名做《Luna Online: Reborn》。

日本
日本伺服器由Hangame（中文：Hangame）代理，叫做《ルナ トゥインクル！》（LUNA twinkle!），內容有些少改動，包括將遊戲裏面NPC嘅立繪改成比較現代嘅日本動畫風格，喺2011年4月15號結束營運。

中國
2009年7月2日，天游軟件宣佈獲得《LUNA Online》在中國的運營權，後由於經營不善導致停服。2011年7月22日，八爪鱼游戏娱乐平台宣布，与韩国知名游戏厂商EyaSoft首次合作，取得《Luna2 online》在中国大陆的独家营运权，2013年停運。
2024年3月18日，中國致命遊戲廠商花叮網（別稱：信城網）與韩国知名游戏厂商EyaSoft合作，获得《Luna2 online》在中國的獨家運營權和二次开发权。6月28日，《Luna2 online》在中國進行不刪檔測試
湯瑪斯傑佛遜

湯瑪斯·傑佛遜（Thomas Jefferson，1743年4月13號—1826年7月4號），第三任美國總統（1801年─1809年）。同時亦係美國獨立宣言主要起草人。
佢出名嘅金句包括：「人人生而平等」、「報紙政府二擇其一，寧要報紙不要政府」等等。
占士麥迪遜

占士麥迪遜（英文：James Madison，1751年3月16號—1836年6月28號）係第四任美國總統（1809年─1817年），被譽為「美國憲法之父」。
莊昆斯阿登斯

莊昆斯阿登斯（英文：John Quincy Adams，1767年7月11號—1848年2月23號），又譯做莊昆斯亞登斯，係第六任美國總統（1825年─1829年），亦係莊阿登斯個仔。
陳穎欣

陳穎欣（粵拼：can4 wing6 jan1；英文：Yanny Chan；1989年12月22號—）係香港女歌手，亦係女子音樂組合Super Girls嘅成員，喺香港大學附屬學院（中文：香港大學附屬學院）商業學高級文憑（市場營銷及廣告）畢業。
2019年，Super Girls五位成員各有發展，其中陳穎欣簽約古天樂旗下公司，希望向演員路進發，同年同游學修、盧海鵬主演ViuTV劇集《仇老爺爺》。
2021年3月1日，陳穎欣加入YouTube頻道試當真做常駐幕前成員。
安東尼奧·干地

安東尼奧·干地（意大利文：Antonio Conte；1969年7月31號—），係退役咗嘅意大利男足球員，司職中場，而家係意甲球會拿玻里嘅領隊。
祖根·高普

祖根·高普（德文：Jürgen Norbert Klopp；1967年6月16號—），係退役咗嘅德國男足球員，司職前鋒，最近係英超球會利物浦嘅領隊。
伊娃·布朗

伊娃·布朗（德文：Eva Anna Paula Hitler；1912年2月6號—1945年4月30號）係德國攝影師。佢亦係納粹德國元首希特拉長期伴侶，1945年4月29號同希特拉結婚，第二日以食山埃方式同希特拉自殺。
砒霜

砒霜，亦叫鶴頂紅，化學名三氧化二砷（As₂O₃），係種好毒嘅化合物，可以用來黎醫病、殺人同埋有人亂咁用黎美容之類。
坊間偶然會搞錯，當咗山埃同砒霜係同一樣嘢。
香港奇則

《香港奇則》（英文：Hong Kong Phenomenon）係香港有線寬頻開電視製作嘅資訊節目，係《夠細奇則》嘅續作，繼續介紹一啲香港住宅單位嘅圖則同裝修佈局。
節目總共有三輯：第一輯由李尚正、黃芳雯同盧頌恩主持。節目由2020年5月16號到10月31號，逢禮拜六 22:30-23:00，喺香港開電視首播；第二輯叫《香港奇則 2》，由李尚正、黃芳雯、連佳麗同鄺芷凡主持，由2022年11月5號到2023年2月4號，逢禮拜六 22:30-23:00，喺HOY TV首播；第三輯叫《香港奇則 3》，由李尚正、黃芳雯同鄺芷凡主持，由2024年4月6號到10月26號，逢禮拜六 20:30-21:00，喺HOY TV首播。

節目調動
第二輯
2022年12月10號：由於播《就是青春》第15集，所以停播一次。
第三輯
2024年6月15號：由於播《FIVB世界女排聯賽 - 中國 對 土耳其》，所以停播一次。
2024年7月27號、8月3號、8月10號：由於播《奧運HOY TV：黃金直擊》，所以停播一次。
1958年

1958年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國四十七年
朝鮮半島
北朝鮮：主體四十七年
南韓：檀紀4291年
日本
昭和三十三年
皇紀：2618年
佛曆：2500年～2501年
回曆：1377年6月9號～1378年6月19號
猶太曆：5718年4月9號～5719年4月20號
修正儒略日（MJD）：36204 - 36568

大件事
1月28號：丹麥樂高集團為「樂高」積木申請專利。
2月1號：埃及同敘利亞政治聯合組成阿拉伯聯合共和國。
2月6號：英國歐洲航空公司（英文：British European Airways）（後來合併咗落英國航空）一班客機喺西德慕尼黑遇到空難（德文：British-European-Airways-Flug 609），23人死，包括英倫足球會曼聯8名球員同3名職員。
2月14號：伊拉克、約旦宣佈成立阿拉伯聯邦（阿拉伯文：الاتحاد العربي）。
和平標誌
2月21號：英國藝術家Gerald Holtom（英文：Gerald Holtom）為Campaign for Nuclear Disarmament設計嘅標誌，多數人知佢象徵和平（圖）。
5月5號至5月23號：中共八大二次會議召開，提出「多快好省」嘅總路線，通過咗第二個五年計劃，係發動大躍進運動嘅緊要會議。亦喺是年，大躍進運動開始咗。
5月22號：第28屆日本眾議院議員總選舉。
5月24號至6月1號：1958年亞洲運動會喺日本首都東京舉行。
6月8號至6月29號：1958年FIFA世界盃喺瑞典舉行。
7月14號：伊拉克陸軍發動軍事政變，推翻君主制，成立共和國，由卡森姆准將出任總統。
7月31號：蘇聯共產黨中央委員會第一書記赫魯曉夫秘密訪華，同中國共產黨中央委員會主席毛澤東會晤。
8月4號：第4屆老撾最高人民議會選舉。
8月18號：Vladimir Nabokov嘅小說《Lolita》喺美國出版。
9月2號：中國中央電視台嘅前身北京電視台喺北京啟播。
9月12號：香港啟德機場嘅13/31跑道啟用，哩條跑道一路用到啟德機場關閉。
10月23號：比利時漫畫家貝約嘅《藍精靈》喺雜誌上第一次刊出。
11月25號：三門峽截流成功。
12月23號：日本東京鐵塔完工開幕。
12月28號：希臘船王奧納西斯响西德嘅基爾市為佢嘅一艘六萬五千噸新郵輪主持下水禮，呢艘船當年算係非常之巨型。
12月31號：前印度總督蒙巴頓出任英國國防參謀總長。
1954年

1954年係平年。

大件事
1月23號：韓戰嘅臺灣戰俘被送返臺灣。
3月13號：武元甲領導越南軍隊進攻奠邊府嘅法國軍隊，奠邊府戰役爆發。
3月13號：蘇聯情報機構蘇聯秘密警察成立。
3月20號：中國自己造，當時最大嘅客輪「民眾號」落水。客輪可以載947人同300噸貨物。
3月22號：第2屆中華民國總統選舉，由蔣介石連任總統，時任行政院長陳誠任副總統。
3月30號：加拿大頭一條地下鐵—多倫多地下鐵通車。
5月1號到5月9號：1954年亞洲運動會喺菲律賓馬尼拉舉行。
5月17號：美國最高法院宣佈「布朗裁決」，廢除黑、白人分開學校上堂嘅制度。
5月24號：晶體管電子計算機誕生。
6月27號：世界上第一個大規模核電廠喺蘇聯啟用。
7月4號：1954年FIFA世界盃足球賽，西德隊以三比二打贏匈牙利隊攞冠軍，史稱「伯爾尼奇蹟」。
7月5號：英國廣播公司第一次廣播電視新聞簡訊節目。
7月11號：1954年環球小姐競選喺美國加州長灘舉行，由美國代表瑪莉安·史蒂雲森贏冠軍。
7月20號：法國、越南民主共和國、老撾同柬埔寨四國代表喺日內瓦簽《印度支那停戰協定》，法越戰爭完咗。
7月29號：托爾金嘅《魔戒》第一部曲喺英國出版。
9月15號：第一屆中華人民共和國全國人民代表大會第一次會議響北京召開。
9月24號、9月25號同10月5號：第10屆敘利亞議會選舉。
10月2號：聯邦德國加入北大西洋公約組織。
10月8號：法國軍隊同胡志明嘅軍隊響越南打咗九年仗，終於撤離河內。九年內法軍一共死咗九萬二千幾個兵士，超過十一萬人傷。
10月11號：胡志明為首嘅越南獨立同盟會入主河內，控制北越政權。
10月18號：由德州儀器造嘅頭一部商業化生產、輕便型半導體收音機Regency TR-1（英文：Regency TR-1）喺印第安納波利斯出售。
11月1號：法屬印度四個地區由印度接管，以「本地治里」嘅名義共組成為印度一個聯邦屬地。
12月23號：人類器官移植第一次成功—Joseph Murray同J. Hartwell Harrison醫生將佢個孖生阿哥嘅腎移植畀個佢細佬。

文學
《伊豆之旅》（伊豆の旅），《吳清源棋談・名人》（呉清源棋談・名人）：日本作家川端康成嘅長篇小說。
陳布雷

陳布雷（1890年12月26號—1948年11月13號），本名訓恩，字彥及，浙江寧波人，係中華民國嘅政治人、國民黨黨員同作家，亦係蔣中正嘅文膽（中文：文膽）。
吳洛汶

吳洛汶（Monica Ng，1995年3月4號—），係香港女藝人，入行前於香港航空做過兩年空中小姐，2020年底參選無綫電視搞嘅《衝上雲霄大選》，之後做咗2021年無綫電視藝員訓練班學員，畢業後加入無綫電視，2024年離開無綫電視再做空中小姐。
佢喺香港城市大學學士畢業，主修市場營銷學。
陳莉寶

陳莉寶（英文：Bo Chan，1992年月 號—），綽號阿寶，係香港女演員，畢業於嶺南大學中文系，2018年出道，憑演出電影《＃PTGF出租女友》而畀人認識。
麥嘉琳

麥嘉琳法官（The Right Honourable Madam Justice Beverley McLACHLIN，1943年9月7號—）係加拿大法官。

簡歷
麥嘉琳1943年喺加拿大出世，喺亞伯達大學畢業，攞到哲學學士、哲學碩士同法學學士學位。
麥嘉琳1969年喺艾伯塔省攞到大律師資格，1971年再喺不列顛哥倫比亞攞到大律師資格，同時喺兩地執業。

其他
麥嘉琳法官擔任過加拿大司法委員會主席、加拿大勳章諮詢委員會主席同埋國家司法學院理事會主席。佢喺2018年獲任爲加拿大勳章同伴。佢係加拿大樞密院嘅成員，英國格雷律師學院、林肯法律學院、內殿律師學院同埋中殿律師學院嘅名譽管理委員。佢亦出任加拿大同國際仲裁員同調解員。
2024年6月11號，麥嘉琳宣佈唔再續任香港終審法院非常任法官。加拿大傳媒引麥嘉琳嘅聲明話佢已經80歲，決定喺7月29號結束任期，又指佢對法院嘅司法獨立同維持法治嘅決心有信心。
八度

C音嘅純八度音程。
八度（英文：octave）係音程嘅一種，唔講明嘅話係指純八度。

純八度
純八度（perfect octave，簡寫 P8），又叫完全八度，指頻率比例係 1 : 2，即係高八度即係頻率變兩倍，低八度即係頻率減半。喺十二平均律之下等於 12 個半音嘅距離，亦即係六個全音。相距純八度嘅兩個音一定係一樣音名。
純八度喺性質（quality）上屬於 ｢完全｣ 音程（perfect interval），亦即係音程可以睇成兩個整數嘅比例。純八度嘅兩個音嘅泛音有大概一半係相同頻率，所以聽落去感覺好似係同一個音，一般亦俾人感覺係舒服嘅。
喺和聲學入面，純八度係第二簡單嘅音程關係（最簡單嘅係純一度），亦都畀人叫做「音樂上成日用到嘅音程」。

增八度同減八度
純八度升半音叫增八度（augmented octave，簡寫 A8），即係13個半音嘅音程；純八度降半音叫減八度（diminished octave，簡寫 d8），即係11個半音。喺十二平均律之下，減八度同大七度係同一個音程，唔同名只係因為喺五線譜上面寫法唔同。
梅森質數

梅森數係指形如嘅數，記做；如果一個梅森數係質數咁佢稱為梅森質數（英文：Mersenne prime）。
截至2024年10月，已知嘅梅森質數共有52個。已知最大嘅梅森質數係。由1997年到而家，所有新嘅梅森質數都係由互聯網梅森質數大搜索（GIMPS）分布式計算項目發現嘅。

梅森數同梅森質數嘅性質
。
q ≡ 3 mod 4為質數。則 2q+1係質數 嘅充分必要條件系 2q+1整除Mq，因此對於呢啲質數q（除咗3），Mq唔可能會係質數，前幾個咁嘅質數q為11, 23, 83, 131, 179, 191, 239, 251, 359, 419, 431, 443, 491, 659, 683, 719, 743, 911, 1019, 1031, 1103, 1223, 1439, 1451, 1499, ... （OEIS數列A002515）
如果p係奇質數，咁任何能整除2p − 1嘅質數q都一定係1加上一個2p嘅倍數。例如，211 − 1 = 23×89，而23 = 1 + 2×11，89 = 1 + 8×11。
如果p係奇質數，咁任何能整除嘅質數q都一定同同除，因為2係模和質數q嘅二次剩餘。

梅森數和梅森素數嘅關系
下面嘅命題關注乜樣嘅梅森數系梅森素數。
由知：q系素數系Mq系素數嘅必要條件。但呢唔係充分嘅。M11 = 211 − 1 = 23 × 89系個反例。
對Mq（q系素數）有：
若a系Mq嘅因數，則a有如下性質： 
a ≡ 1 mod 2q
a ≡ ±1 mod 8
歐拉嘅一個關於形如1+6k嘅數嘅理論表明：Mq系素數當且僅當存在數對（x,y）使得Mq = (2x)2 + 3(3y)2，其中q ≥ 5。
Reix發現q > 3時，Mq可以寫成：Mq = (8x)2 - (3qy)2 = (1+Sq)2 - (Dq)2。顯然，若存在一個數對（x,y），咁Mq系素數。

梅森數嘅素數檢驗
盧卡斯-萊默檢驗法係依家已知嘅檢測梅森數素數嘅最好嘅方法。
該方法基於循環數列（英文：Derrick Henry Lehmer）嘅計算，其原理系：
Mn為素數當且僅當Mn整除Sn -2（S0=4，Sk = S 2k − 1 − 2，k > 0），此數列為4, 14, 194, 37634, 1416317954, 2005956546822746114, 4023861667741036022825635656102100994, ... （OEIS數列A003010）

與完全數嘅關系
梅森素數與偶完全數有一一對應嘅關系。呢個結果稱為歐幾裡得－歐拉定理。
前4世紀，歐幾裡得（Euclid）證明如果M系梅森素數，咁系完全數。
18世紀，歐拉（Euler）證明所有嘅偶完全數都有呢種形式。

相關問題同估想
係咪有冇窮多個梅森質數。
梅森質數點樣分佈。

梅森質數一覽
梅森遺漏嘅梅森質數
GIMPS發現嘅梅森質數
古代知嘅梅森質數
以試除法發現嘅梅森質數
拉斐爾·米切爾·羅賓遜發現嘅梅森質數
亞歷山大·赫維茲發現嘅梅森質數
Donald B. Gillies發現嘅梅森質數
Walt Colquitt & Luke Welsh發現嘅梅森質數
拜仁特·塔克曼發現嘅梅森質數
下面表中列出晒所有已知嘅梅森質數：（OEIS數列A000668）
注：依家重未知喺第48個梅森質數（M57885161）同第52個（M136279841）之間有冇未知梅森質數，所以喺其序號之前用*標出。
2018年

2018年係平年，元旦係禮拜一。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國一百零七年
朝鮮半島
北朝鮮：主體一百零七年
南韓：檀紀4351年
日本
平成三十年
皇紀：2678年

大件事
1月：2018年夏威夷彈道飛彈誤報
1月：85台，無綫財經台改名無綫財經·資訊台。
2月9號至2月25號：2018年冬季奧林匹克運動會喺南韓平昌搞。
3月9號至3月18號：2018年冬季傷殘奧林匹克運動會喺南韓平昌搞。
3月19號：全球最後一隻北部白犀牛公死咗，北部白犀牛功能性滅絕。
4月19號：迪亞斯-卡內爾接任古巴國務委員會主席。
5月9號：第14屆馬來西亞下議院選舉。結果馬哈迪帶領嘅希望聯盟贏咗納吉阿都拉薩帶領嘅國民陣線，馬來西亞獨立61年後首次出現政黨輪替，馬哈迪繼1981至2003年後再一次擔任馬來西亞首相。
5月12號：馬來西亞前首相納吉阿都拉薩因貪腐案畀首相馬哈迪限制出境。
6月12號：2018年朝美會談喺新加坡搞。
6月14號至7月15號：2018年FIFA世界盃喺俄羅斯搞，最後由法國奪冠。
7月3號：馬來西亞前首相納吉阿都拉薩喺屋企俾馬來西亞反貪污委員會逮捕。
8月18號至9月2號：2018年亞洲運動會喺印尼搞。
9月16號：颱風山竹襲港，天文台發出十號颶風信號十個鐘，到夜晚七點四十分，至改發八號東南烈風或暴風信號。
9月23號：廣深港高速鐵路香港段通車。
10月1號：新北市政府公告每年10月1號起至第二年4月15號止禁止採捕石花菜、麒麟菜，以保護東北角海岸生態。
10月3號：自泰國回購嘅「台鐵守車（編號BV.15092）」，喺凌晨運到基隆港，準備轉運原製造地台北機廠整理保存。
10月5號：2018零時政府高峰會（英文：gov Community）開幕，峰會係2012年首屆年會以來，第三屆舉辦嘅雙年會議，參與國家有加拿大、法國、日本等廿幾國。預計搞三日。
10月24號：全球最長跨海大橋港珠澳大橋正式通車。
11月24號：中華民國地方公職人員選舉
12月25號：中華民國地方公職人員就職日
外喀爾巴阡州

外喀爾巴阡州（烏克蘭文：Закарпатська область），係烏克蘭西部嘅一個州，首府烏茲荷羅德。
烏茲荷羅德

烏茲荷羅德（烏克蘭文：Ужгород，羅馬化：Uzhhorod），國語譯烏日霍羅德，係烏克蘭西部外喀爾巴阡州嘅首府，貼住喺烏克蘭同斯洛伐克嘅邊境度。除咗烏克蘭文之外，都有唔少人講匈牙利文，人口大約11萬。
李凱翹

李凱翹（Kay Lee，1992年6月25號—）係香港女歌手，第三代「陳輝陽 x 女聲合唱」成員，2023年做咗香港獨立女子組合Beanies成員之一。

簡歷
李凱翹喺香港浸會大學市場學系畢業，做過空姐八年。2018年佢加入由作曲家陳輝陽主理嘅合唱團「陳輝陽 x 女聲合唱」，參與音樂會演出。
2020年佢用前空姐身份擔任ViuTV電視節目《轉機 ON AIR》其中一位主持。
2021年佢參加ViuTV舉辦嘅真人騷選秀節目《全民造星IV》，喺初賽九十六強止步。
2023年佢聯同四位「陳輝陽 x 女聲合唱」成員 張天穎（Jaime）、陳樂頤（Georgina）、潘釗彤（Denith）同黃健怡（Winky）組成香港獨立女子組合Beanies，並喺同年2月14號出道。

演出
想搵所屬團體Beanies名義參予嘅演出或節目嘉賓，請睇「Beanies § 演出」。
Beanies

Beanies香港唱作女子組合Beanies接受am730訪問。由左邊數起：Winky、Chiutung、Geor、Jaime、Kay組合職業歌手語言廣東話出道地 香港出道作品《公主抱》代表作品《最佳女團友》活躍年代2023年到依家唱片公司YHYS 6243 Limited（2023年至今）網站Beanies嘅facebook頁Beanies嘅Instagram頁相關團體陳輝陽 x 女聲合唱YouTube資料頻道 YouTube上面嘅Beanies嘅頻道活躍年代2023年去到而家類型官方音樂影片、Vlog、翻唱、綜藝訂閱約3,320人（截至2024年8月4號）總點擊率209,536次（截至2024年8月4號）
現任成員張天穎（Jaime）、陳樂頤（Georgina）、潘釗彤（Chiutung）、李凱翹（Kay）、黃健怡（Winky）
獎
叱咤樂壇生力軍組合金獎 – 叱咤樂壇流行榜頒獎典禮 2023年                  
勁爆新人 – 新城勁爆頒獎禮 2023年
Beanies係香港一個唱作女子音樂組合，2023年2月埋班，成員都係嚟自陳輝陽 x 女聲合唱，其中3位成員有參加過ViuTV真人秀選秀節目《全民造星》系列。
5個女仔同樣都有推出唔同嘅獨立作品。喺2024年，5位都已經喺樂壇以獨立歌手身份出道。

團名
佢哋訪問講過用Beanies（冷帽）嚟做團體個名，喺希望團體嘅歌可以俾人一種溫暖、迷人、可愛嘅感覺。

音樂作品
個人名義嘅單曲歌，請睇吓成員嘅個人頁。

演出
個人名義嘅影視作品演出或節目嘉賓，請睇吓成員嘅個人頁。
潘釗彤

潘釗彤（英文：Denith Poon，3月23號—），係香港獨立唱作女歌手，2021年正式出道。佢係樂隊「一桶恐龍」嘅主音，亦係「陳輝陽 x 女聲合唱」第三代成員。2023年佢做咗女子歌唱組合Beanies嘅成員。2024年，以自資型式推出個人單曲《不是你的形狀》並於「903專業推薦」連續上榜三星期，令個人創作事業上得到肯定。
中國俄羅斯族

俄羅斯族係中國其中一個少數民族，主要住喺新疆、黑龍江省同內蒙古，人口1.5萬。